Universidat d'Oxford

A Universidat d'Oxford (University of Oxford en anglés, informalment Oxford University u mesmo Oxford) ye una universidat publica britanica establita alto u baixo en 1096 y que tien a suya seu social en a ciudat de Oxford (Oxfordshire, Anglaterra).

Ye a universidat de luenga anglesa mas antiga d'o mundo. Considerata como una d'as prencipals universidaz d'o mundo, seguntes os datos de 2016 tien 1.791 treballadors que prestan os suyos servicios ta educar a 23.195 estudiants. O suyo actual canceller ye Chris Patten, barón Patten de Barnes, estando-ne a vice-cancellera Louise Richardson.

A traviés d'o suyo rete d'afiliacions, a Universidat d'Oxford ye en contacto con as millors universidaz d'o mundo. Fa parte d'o Russell Group, de l'Europaeum, de l'Asociación d'Universidaz Europeas, d'o G5, d'a Liga d'Universidaz d'Investigación Europeas, d'a International Alliance of Research Universities, d'o Golden Triangle y d'o consorcio de universidaz anglesas Science and Engineering South.

Composan a universidat un total de 39 colleges y 5 halls, institucions que poseyen un amplismo grau d'autonomía interna. Os colleges mas antigos son o University College, establito en 1249; o Merton College, establito en 1260; y o Balliol College de 1263.

 Se veiga tamién 
 Universidat de Cambridge
 Oxbridge

 Vinclos externos 

 Pachina web oficial d'a Universidat d'Oxford.

Categoría:Universidaz d'o Reino Uniu